Author: duricova
Company: mpsvr

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č. 636
z 24. augusta 2005

ku koncepcii štátnej bytovej politiky do roku 2010

Číslo materiálu: | 12283/2005
Predkladateľ: | minister výstavby a regionálneho rozvoja
	
Vláda
A.	schvaľuje 
A.1.	koncepciu štátnej bytovej politiky do roku 2010 s pripomienkami prijatými na rokovaní vlády;
B.	ukladá 
ministrovi výstavby a regionálneho rozvoja 
podpredsedovi vlády a ministrovi financií 
ministrovi práce, sociálnych vecí a rodiny
podpredsedovi vlády a ministrovi spravodlivosti
ministrovi vnútra
podpredsedovi vlády a ministrovi hospodárstva
B.1.	zabezpečiť napĺňanie rámcových zámerov bytovej politiky na ďalšie obdobie vo svojej pôsobnosti
	k 30. júnu 2007
k 30. júnu 2009
ministrovi vnútra 
B.2.	predložiť na rokovanie vlády návrh zákona, ktorým sa doplní § 4 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov o pôsobnosť samosprávneho kraja v oblasti obstarávania, schvaľovania a aktualizovania programov rozvoja bývania samosprávneho kraja a koordináciu činností spojených s výstavbou bytov, ubytovacích zariadení a zariadení sociálnych služieb vo vyššom územnom celku 
	do 30. júna 2006
podpredsedovi vlády a ministrovi financií 
B.3.	v spolupráci s ministrom výstavby a regionálneho rozvoja spracovať a predložiť na rokovanie vlády návrh novely zákona č. 182/1993 Z. z. o vlastníctve bytov a nebytových priestorov v znení neskorších predpisov, ktorá odstráni prekážky pri zabezpečovaní efektívnej správy bytových domov a stanoví termín a podmienky ukončenia transformácie vlastníctva bytového fondu
	do 31. decembra 2006
ministrovi práce, sociálnych vecí a rodiny
B.4.	spracovať analýzu s cieľom posúdiť možnosť diferencovanej výšky príspevku na bývanie vo vzťahu k vlastníckemu a nájomnému bývaniu
	do 30. novembra 2005
podpredsedovi vlády a ministrovi spravodlivosti
B.5.	v spolupráci s ministrom výstavby a regionálneho rozvoja predložiť na rokovanie vlády návrh novely Občianskeho zákonníka, ktorou sa upravia podmienky poskytovania bytových náhrad 
	do 31. decembra 2005
podpredsedovi vlády a ministrovi hospodárstva
B.6.	v spolupráci s ministrom výstavby a regionálneho rozvoja vykonať analýzu účinnosti zákona č. 656/2004 Z. z. o energetike z hľadiska zabezpečenia rozvoja distribučných sústav v súlade so schválenou územnoplánovacou dokumentáciou obcí a v prípade potreby navrhnúť príslušnú úpravu zákona 
	do 31. marca 2006
ministrovi výstavby a regionálneho rozvoja
B.7.	v spolupráci s podpredsedom vlády a ministrom spravodlivosti spracovať a predložiť na rokovanie vlády návrh zákona, ktorý upraví podmienky nájomných vzťahov v nájomnom bytovom fonde
	do 31. decembra 2007
B.8.	vypracovať smernicu o programe rozvoja bývania obce a samosprávneho kraja, ktorá určí náležitosti programu rozvoja bývania, postup pri jeho obstarávaní, schvaľovaní a uplatňovaní v procese rozvoja bývania obce a samosprávneho kraja
	do 30. júna 2006

B.9.	predložiť na rokovanie vlády informáciu o plnení zámerov Koncepcie štátnej bytovej politiky do roku 2010   
	do 30. júna 2007
do 30. júna 2009
C.	zrušuje
C.1.	časť B uznesenia vlády SR č. 355 z 24. 5. 2000, 
C.2.	úlohu v bode C.1 uznesenia vlády SR č. 736 z 3. 7. 2002 - zabezpečiť vo svojej pôsobnosti plnenie rámcových zámerov bytovej politiky na ďalšie obdobie,
C.3.	úlohu v bode C.2 uznesenia vlády SR č. 736 z 3. 7. 2002 - zabezpečiť, aby pri poskytovaní príspevkov na bývanie výška príspevkov zohľadňovala zvýšenie cien čistého nájomného a nákladových položiek, ktoré majú vplyv na zvýšené náklady bytových domácností, upravovala sa súčasne so zvyšovaním uvedených cien a príspevky pre domácnosti bývajúce v nájomných bytoch vo verejnom nájomnom bytovom sektore, dokončených po 1. 2. 2001 zohľadňovali výšku nájomného stanovenú opatrením Ministerstva financií SR č. R-1/2001,
C.4.	úlohu v bode C.3 uznesenia vlády SR č. 736 z 3. 7. 2002 - v spolupráci s ministrom výstavby a regionálneho rozvoja spracovať návrh novelizácie zákona č. 182/1993 Z. z. o vlastníctve bytov  a nebytových priestorov tak, aby sa presnejšie stanovili pravidlá správy bytových domov a zabezpečila vyššia efektivita služieb správy a údržby bytového fondu.
Vykonajú:		podpredseda vlády a minister financií 
	podpredseda vlády a minister spravodlivosti
	podpredseda vlády a minister hospodárstva
minister vnútra
minister práce, sociálnych vecí a rodiny
minister výstavby a regionálneho rozvoja
Na vedomie: 	minister životného prostredia
minister pôdohospodárstva
minister zdravotníctva
minister vnútra
minister obrany
minister školstva
prednostovia krajských úradov
predsedovia samosprávnych krajov 
predseda Štatistického úradu SR
predsedníčka Úradu geodézie, kartografie a katastra SR
		predseda Združenia miest a obcí Slovenska
		prezident Únie miest Slovenska
		predseda Slovenského zväzu bytových družstiev

Uznesenie vlády SR číslo 636/2005 		strana